Familie med 4 barn i ulike aldre (5-21) leide alle tre rommene. Dette var et perfekt sted for oss. Det er gangavstand til alt av severdigheter, shopping og restauranter. Fine, rene rom med hvert sitt bad, rene gode håndklær, god seng med tykk dyne og godt med skapplass.
Godt trykk på vannet og nok varmt vann.
Nydelig med terrassen. Sol fra kl.10. Vi spiste frokost der hver dag. Kaffe og juice og enkel frokost er inkludert. De viser hvordan man lager god kaffe. Vi kjøpte litt ekstra pålegg og brød.
Stedet er en slags mellomting mellom leilighet og hotell. Oppvask/rydding av kjøkken og oppredning av senger er inkludert hver dag, men annen rengjøring bare ved utreise. Ikke så store felles arealer. Takterrassen veier opp for det og uansett var vi stort sett ute.
Veldig hyggelige folk 😊
Ikke veldig fancy sted, men alt man trenger og super beliggenhet til en god pris.
Transport til/fra flyplassen ble effektivt ordnet og all kommunikasjon var rask og presis.
Ulemper:
Det er litt lytt mellom rommene, spesielt når noen går i trappen eller trekker ned. Trang trapp til terrassen. Litt kaldt og fuktig om natten. Dårlig mobildekning i 1.etg (men bra og gratis WiFi).
Alt i alt et supert sted som vi ville leid igjen hvis vi skal tilbake.